***Blind Date*** er en amerikansk romantisk komedie fra 1987 med Kim Basinger og Bruce Willis i hovedrollene. Regi er ved Blake Edwards.

*Blind Date* ble relativt dårlig mottatt av anmelderne, men ble en moderat publikumssuksess på amerikanske kinoer.

Handling
--------

Walter (Bruce Willis) er arbeidsnarkoman og legger all sin oppmerksomhet på arbeidet og tilsvarende lite på privatlivet. Han blir invitert til en forretningsmiddag med en viktig kunede og må skaffe seg en date for anledningen. Hans bror presenterer ham for hustruens kusine Nadia, som er nyinnflyttet, pen og singel. Han blir imidlertid advart mot at hun har en tendens til å bli vill og uregjerlig når hun får alkohol. Walter klarer ikke å forhindre at hun drikker og derfor går det slik som han ble advart mot. I tillegg dukker hennes eks-kjæreste opp på restauranten.

Om filmen
---------

Filmanmelderne
*Blind Date* ble relativt dårlig mottatt av anmelderen, noe som gjenspeiles av at den bare har fått 23% på Rotten Tomatoes. Den amerikanske filmanmelderen Roger Ebert gav den to og en halv, av fire stjerner. Han skrev blant annet at: «*Is the movie worth seeing? Gee, I dunno. Most of the time I wasn't laughing. But when I was laughing, I was genuinely laughing - there are some absolutely inspired moments. This is the kind of movie that serves as a reminder that comedy is agonizingly difficult when it works, and even more trouble when it doesn't*».

Dagbladets anmelder gav den terningkast tre.

Publikum
Filmen ble en moderat publikumssuksess i USA, hvor en innbrakte i overkant av $39 millioner. Den havnet på en 29.-plass over de mest innbringende filmene i USA i 1987.

Innspilling
Innspilt i Hollywood, våren og sommeren 1986.

Madonna og Sean Penn var opprinnelig tiltenkt å spille hovedrollene, men regissør Edwards ville ha Bruce Willis i den mannlige hovedrollen og Melanie Griffith eller Kim Basinger i den kvinnelige hovedrollen. Willis og Basinger endte opp med å få rollene.

Filmen er i Norge også kjent under tittelen *Parring med forviklinger*.

Rollebesetning
--------------

|  |  |
| --- | --- |
| * Kim Basinger : Nadia Gates
* Bruce Willis : Walter Davis
* John Larroquette : David Bedford
* William Daniels : Judge Harold Bedford
* George Coe : Harry Gruen
* Mark Blum : Denny Gordon
* Phil Hartman : Ted Davis
* Stephanie Faracy : Susie Davis
 | * Alice Hirson : Muriel Bedford
* Graham Stark : Jordan the Butler
* Joyce Van Patten : Madre di Nadia
* Jeannie Elias : Segrataria di Walter
* Herb Tanney : Ministro
* Georgann Johnson : Mrs. Gruen
* Sab Shimono : Mr. Yakamoto
* Momo Yashima : Mrs. Yakamoto
 |

Referanser
----------

1. 1 2  Rotten Tomatoes - Blind Date
2. 1 2 3  BoxofficeMojo - Blind Date
3. ↑  «Ebert, Roger - Blind Date (27.3.1987)». Arkivert fra originalen 17. september 2011. Besøkt 10. august 2010.
4. ↑  Dagbladet - film (11.1.1996)
5. ↑
6. ↑
7. ↑

Eksterne lenker
---------------

* (en) *Blind Date* på Internet Movie Database Rediger på Wikidata

* (no) *Blind Date* hos Filmfront Rediger på Wikidata

* (sv) *Blind Date* i Svensk Filmdatabas Rediger på Wikidata

* (da) *Blind Date* i Danmark Nationale Filminstitut Rediger på Wikidata

* (en) *Blind Date* på AllMovie Rediger på Wikidata

* (fr) *Blind Date* på Allociné Rediger på Wikidata

* (nl) *Blind Date* på MovieMeter Rediger på Wikidata

* (en) *Blind Date* på Turner Classic Movies Rediger på Wikidata

* (en) *Blind Date* på American Film Institute Rediger på Wikidata

* (en) *Blind Date* på Rotten Tomatoes Rediger på Wikidata